《晓行望山上人家》
明代·蓝智

荒林居更僻，闇谷路才分。灯影依青嶂，鸡声入白云。

衡门和月掩，流水隔溪闻。傍舍人相语，乘凉已出耘。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。